
ИЗМЕНЕНИЯ
Комисията по граждански свободи, правосъдие и вътрешни работи представя на комисията по външни работи и комисията по международна търговия, като водещи комисии, следното :
<RepeatBlock-Amend><Amend>Изменение		<NumAm>1</NumAm>
<DocAmend>Предложение за резолюция</DocAmend>
<Article>Параграф 36</Article>
	

	Предложение за резолюция
	Изменение

	36.	[подпомагащи комисии];
	36.	приветства решението на правителството на Обединеното кралство да рестартира отношенията си с ЕС и изразява задоволство от факта, че безопасността на гражданите продължава да бъде от основно значение съгласно този нов подход; отново подчертава значението на продължаващото пълно прилагане на съществуващите споразумения между Обединеното кралство и ЕС, включително Споразумението от Разпети петък и Рамката от Уиндзор; приветства стимула, предоставен от Съвместното изявление и Общото разбиране относно обновена програма за сътрудничество между ЕС и Обединеното кралство, приети от Обединеното кралство и Комисията на първата среща на високо равнище между ЕС и Обединеното кралство на 19 май 2025 г., по отношение на засиленото сътрудничество в областта на правоприлагането и съдебното сътрудничество по наказателноправни въпроси, засиленото сътрудничество във връзка с рисковете и заплахите от наркотици и задълбоченото сътрудничество по предизвикателствата, породени от нередовната миграция;


</Amend>
<Amend>Изменение		<NumAm>2</NumAm>
<DocAmend>Предложение за резолюция</DocAmend>
<Article>Параграф 36 a (нов)</Article>
	

	Предложение за резолюция
	Изменение

	
	36а.	приветства взаимния ангажимент за спазване на международното право и Европейската конвенция за правата на човека (ЕКПЧ), изразен от министър-председателя на Обединеното кралство и от председателя на Комисията в съвместното им изявление от 2 октомври 2024 г. относно засилването на стратегическото сътрудничество и в съвместното изявление от срещата на високо равнище между ЕС и Обединеното кралство на 19 май 2025 г.; припомня, че общите условия за изпълнението на Част трета, както е предвидено съгласно член 524, параграф 1 от СТС, са дългогодишно зачитане на демокрацията, принципите на правовата държава и защитата на основните права и свободи на физическите лица, включително установените във Всеобщата декларация за правата на човека и в ЕКПЧ, както и че е важно да се осигури упражняването на правата и свободите, гарантирани в ЕКПЧ, на местно равнище; отново подчертава, че изпълнението на тези условия трябва да се гарантира изцяло, което е предпоставка за прилагането и изпълнението на СТС;


</Amend>

<Amend>Изменение			<NumAm>3</NumAm>
<DocAmend>Предложение за резолюция</DocAmend>
<Article>Параграф 36 б (нов)</Article>
	

	Предложение за резолюция
	Изменение

	
	36б.	приветства ангажиментите, изложени в Съвместното изявление и Общото разбиране, за по-тясно сътрудничество в борбата с трафика на хора, контрабандата на хора, трафика на наркотици, тежката и транснационалната организирана престъпност, както и тероризма и насилническия екстремизъм, включително неговите проявления онлайн, чрез по-бързо, по-ефективно и по-задълбочено прилагане на Част трета от СТС и чрез пълноценно използване и развитие на неговия потенциал;


</Amend>

<Amend>Изменение		<NumAm>4</NumAm>
<DocAmend>Предложение за резолюция</DocAmend>
<Article>Параграф 36 в (нов)</Article>
	

	Предложение за резолюция
	Изменение

	
	36в.	приветства заключението на доклада на Комисията относно изпълнението за 2024 г., че изпълнението на СТС във връзка с правоприлагането и съдебното сътрудничество е протекло безпроблемно през изминалата година;


</Amend>
<Amend>Изменение		<NumAm>5</NumAm>
<DocAmend>Предложение за резолюция</DocAmend>
<Article>Параграф 36 г (нов)</Article>
	

	Предложение за резолюция
	Изменение

	
	36г.	приветства по-конкретно факта, че до края на 2024 г. всички държави членки и Обединеното кралство си предоставиха взаимно достъп до националните си ДНК бази данни за автоматизирано търсене в съответствие с член 530 от СТС; приветства факта, че до края на 2024 г. Обединеното кралство е осъществило 22 свързвания за пръстовите отпечатъци и е било готово да финализира останалите 5; признава амбицията, определена в Общото разбиране, страните да засилят взаимния и реципрочен обмен на данни относно пръстовите отпечатъци, ДНК и регистрите за съдимост на граждани на трети държави и да проучат възможността за разширяване на обмена на данни, така че да включва портретни снимки, с цел предотвратяване, разкриване и разследване на престъпления, като същевременно подчертава, че съществуващият и разширен обмен зависи от поддържането на висок стандарт на защита на данните и от гарантирането, че развиващата се правна рамка на Обединеното кралство остава съвместима с изискванията на ЕС във връзка със защитата на данните;


</Amend>
<Amend>Изменение		<NumAm>6</NumAm>
<DocAmend>Предложение за резолюция</DocAmend>
<Article>Параграф 36 д (нов)</Article>
	

	Предложение за резолюция
	Изменение

	
	36д.	припомня взаимните ползи и необходимостта от силно сътрудничество в областите на правоприлагането и на правосъдието с цел справяне с общите предизвикателства в области като операциите за борба с тероризма, изпирането на пари и контрабандата и трафика на хора; приветства тясното сътрудничество на Обединеното кралство с ключови агенции за сигурност на ЕС, като Европол, Евроюст и Frontex;


</Amend>
<Amend>Изменение		<NumAm>7</NumAm>
<DocAmend>Предложение за резолюция</DocAmend>
<Article>Параграф 36 e (нов)</Article>
	

	Предложение за резолюция
	Изменение

	
	36е.	приветства факта, че правителството на Обединеното кралство увеличи присъствието на Националната агенция за борба с престъпността на Обединеното кралство в Европол и че работи в по-широк смисъл за по-тесни отношения с Европол, включително по отношение на способността за споделяне на данни в реално време;


</Amend>
<Amend>Изменение		<NumAm>8</NumAm>
<DocAmend>Предложение за резолюция</DocAmend>
<Article>Параграф 36 ж (нов)</Article>
	

	Предложение за резолюция
	Изменение

	
	36ж.	отбелязва годишните доклади на Евроюст за 2023 г. и 2024 г. и изразява задоволство от участието и ангажираността на Обединеното кралство в работата на Агенцията, като Обединеното кралство е държавата извън ЕС, към която най-често са отправяни молби да участва в нови случаи, инициирани от националните бюра на Агенцията през двете години;


</Amend>
<Amend>Изменение		<NumAm>9</NumAm>
<DocAmend>Предложение за резолюция</DocAmend>
<Article>Параграф 36 з (нов)</Article>
	

	Предложение за резолюция
	Изменение

	
	36з.	приветства сключването на работна договореност между Frontex и Министерството на вътрешните работи на Обединеното кралство през 2024 г. въз основа на съвместния ангажимент за повишаване на безопасността и сигурността, като същевременно се зачитат задълженията във връзка с основните права; вярва, че тази договореност ще увеличи сътрудничеството в управлението на границите, включително разполагането на персонал за консултантски и координационни задачи;


</Amend>
<Amend>Изменение		<NumAm>10</NumAm>
<DocAmend>Предложение за резолюция</DocAmend>
<Article>Параграф 36 и (нов)</Article>
	

	Предложение за резолюция
	Изменение

	
	36и.	насърчава по-тясно сътрудничество между Европейската мрежа за миграцията и агенциите, включително Агенцията на Европейския съюз в областта на убежището и Frontex, и съответните органи на Обединеното кралство в съответствие с ангажиментите, поети от страните в Общото разбиране; насърчава сключването на работно споразумение за взаимен обмен на информация между Агенцията на Европейския съюз по наркотиците и съответните органи на Обединеното кралство относно рисковете и заплахите от наркотиците, с което се цели улесняване на работата на Агенцията;


</Amend>
<Amend>Изменение		<NumAm>11</NumAm>
<DocAmend>Предложение за резолюция</DocAmend>
<Article>Параграф 36 й (нов)</Article>
	

	Предложение за резолюция
	Изменение

	
	36й.	отбелязва общите предизвикателства, пред които са изправени Обединеното кралство и ЕС по отношение на незаконната миграция; изразява силната си подкрепа за ангажимента на страните за по-тясно сътрудничество в рамките на многостранни форуми и процеси за борба с контрабандата на мигранти и трафика на хора, за споделяне на оперативна информация относно връщанията в трети държави и за проучване на механизми за възпиране в съответствие с националното право, правото на ЕС и международното право, като същевременно се запазва ангажиментът им да гарантират международна закрила на лицата, които се нуждаят от нея;


</Amend>
<Amend>Изменение		<NumAm>12</NumAm>
<DocAmend>Предложение за резолюция</DocAmend>
<Article>Параграф 36 к (нов)</Article>
	

	Предложение за резолюция
	Изменение

	
	36к.	отбелязва, че в проекта за новия Закон за сигурността на границите, убежището и имиграцията, внесен в парламента на Обединеното кралство на 30 януари 2025 г., се предвижда възможността за сключване на споразумения с държавите от Г-7 и ключови европейски партньори за борба с контрабандата; приветства желанието на Обединеното кралство да работи в по-тясно сътрудничество с отделни държави членки, включително Франция и Групата от Кале, по въпросите на контрабандата на хора и в по-широк план по отношение на сигурността на границите, включително наблюдение по границите;


</Amend>
<Amend>Изменение		<NumAm>13</NumAm>
<DocAmend>Предложение за резолюция</DocAmend>
<Article>Параграф 36 л (нов)</Article>
	

	Предложение за резолюция
	Изменение

	
	36л.	припомня, че системата за екстрадиране между държавите членки и Обединеното кралство, предвидена в Част трета, дял VII от СТС, се различава от системата, предвидена в Рамковото решение на Съвета относно европейската заповед за арест1а; припомня, че в неотдавнашното си решение1б Съдът на Европейския съюз постанови, че изпълняващият съдебен орган трябва да извърши независима преценка на риска от нарушение на Хартата на основните права на Европейския съюз, когато засегнатото лице твърди, че такова нарушение ще бъде налице, ако то бъде предадено на Обединеното кралство;

	
	__________________

	
	1a Рамково решение 2002/584/ПВР на Съвета от 13 юни 2022 г. относно европейската заповед за арест и процедурите за предаване между държавите членки (ОВ L 190, 18.7.2002 г., стр. 1, ELI: http://data.europa.eu/eli/dec_framw/2002/584/oj).

	
	1б Решение на Съда от 29 юли 2024 г. по дело Alchaster, C-202/24, ECLI:EU:C:2024:649.


</Amend>
<Amend>Изменение		<NumAm>14</NumAm>
<DocAmend>Предложение за резолюция</DocAmend>
<Article>Параграф 36 м (нов)</Article>
	

	Предложение за резолюция
	Изменение

	
	36м.	припомня, че Част трета от СТС дава възможност за широкообхватни потоци от данни между ЕС и Обединеното кралство, като например обмен на ДНК данни, резервационни данни на пътниците и информация от регистрите за съдимост; поради това подчертава, че при обмена на данни с Обединеното кралство е от изключително значение Обединеното кралство да гарантира, че нивото на защита е по същество равностойно на това, което се предоставя от ЕС, за да се избегне излагането на стандартите на ЕС на риск, а оттам и на основните права на гражданите на ЕС;


</Amend>
<Amend>Изменение		<NumAm>15</NumAm>
<DocAmend>Предложение за резолюция</DocAmend>
<Article>Параграф 36 н (нов)</Article>
	

	Предложение за резолюция
	Изменение

	
	36н.	отбелязва текущата реформа на уредбата на Обединеното кралство за защита на данните чрез проекта за Закон за данните (използване и достъп), с който се въвеждат редица съществени промени в действащите разпоредби от Общия регламент на Обединеното кралство относно защитата на данните; подчертава колко е важно да се гарантира, че тези реформи няма да доведат до отслабване на защитата за физическите лица, чиито лични данни се обработват в Обединеното кралство, особено когато данните са с произход от ЕС; отбелязва, че Комисията е предложила да се приеме шестмесечно удължаване на двете решения относно адекватното ниво на защита от 2021 г. с Обединеното кралство; отбелязва, че това удължаване би гарантирало свободното движение на данни с Обединеното кралство до 27 декември 2025 г., което би дало време законодателният процес по проекта за Закон за данните (използване и достъп), внесен в Парламента на Обединеното кралство на 23 октомври 2024 г., да приключи в Обединеното кралство, а Комисията да направи оценка на приетото законодателство и да вземе решение относно неговата адекватност;


</Amend>
<Amend>Изменение		<NumAm>16</NumAm>
<DocAmend>Предложение за резолюция</DocAmend>
<Article>Параграф 36 о (нов)</Article>
	

	Предложение за резолюция
	Изменение

	
	36о.	във връзка с това подчертава, че запазването на действието на решенията относно адекватното ниво на защита между ЕС и Обединеното кралство е от съществено значение за защитата на трансграничните потоци от данни и за гарантирането на това, че основните права на гражданите на ЕС продължават да се зачитат съгласно СТС; отбелязва, че подновяването на тези решения ще зависи до голяма степен от окончателното съдържание и от прилагането на новата правна рамка на Обединеното кралство;


</Amend>
<Amend>Изменение		<NumAm>17</NumAm>
<DocAmend>Предложение за резолюция</DocAmend>
<Article>Параграф 36 п (нов)</Article>
	

	Предложение за резолюция
	Изменение

	
	36п.	отбелязва Становище 06/2025 на Европейския комитет по защита на данните (ЕКЗД), в което се подкрепя техническото и ограничено във времето удължаване на срока на действие на решенията на Обединеното кралство относно адекватното ниво на защита до 27 декември 2025 г., единствено за да се даде време на Комисията да направи оценка на последиците от реформата след нейното приемане; припомня, че от Комисията се изисква да наблюдава всички относими събития в Обединеното кралство през този период и да гарантира, че всяко бъдещо решение относно адекватното ниво на защита се основава на цялостна и актуална оценка на уредбата на Обединеното кралство за защита на данните;


</Amend>
<Amend>Изменение		<NumAm>18</NumAm>
<DocAmend>Предложение за резолюция</DocAmend>
<Article>Параграф 36 р (нов)</Article>
	

	Предложение за резолюция
	Изменение

	
	36р.	подчертава значението на продължаващия диалог между ЕС и Обединеното кралство относно управлението на изкуствения интелект с цел насърчаване на споделените принципи и за избягване на регулаторната разпокъсаност; призовава Комисията и правителството на Обединеното кралство да проучат възможностите за структурирано сътрудничество в областта на изкуствения интелект и за участие в определянето на стандарти, както и да разгледат начините за взаимно признаване на оценяването на съответствието;


</Amend>
<Amend>Изменение		<NumAm>19</NumAm>
<DocAmend>Предложение за резолюция</DocAmend>
<Article>Параграф 36 с (нов)</Article>
	

	Предложение за резолюция
	Изменение

	
	36с.	изразява съжаление относно липсата на специален ангажимент за сътрудничество в областта на изкуствения интелект в Общото разбиране за обновена програма за сътрудничество между ЕС и Обединеното кралство въпреки стратегическото значение на насърчаването на транснационалното съгласуване на разпоредбите относно надеждното развитие на изкуствения интелект и припомня, че член 39 от Регламент (ЕС) 2024/1689 (Акт за изкуствения интелект)1а позволява признаването на органите за оценяване на съответствието, създадени в трети държави, при определени условия и при условие че бъде постигнато споразумение между ЕС и съответната трета държава;
______________
1a Регламент (ЕС) 2024/1689 на Европейския парламент и на Съвета от 13 юни 2024 г. за установяване на хармонизирани правила относно изкуствения интелект и за изменение на регламенти (ЕО) № 300/2008, (ЕС) № 167/2013, (ЕС) № 168/2013, (ЕС) 2018/858, (ЕС) 2018/1139 и (ЕС) 2019/2144 и директиви 2014/90/ЕС, (ЕС) 2016/797 и (ЕС) 2020/1828 (Акт за изкуствения интелект) (ОВ L, 2024/1689, 12.7.2024, ELI: http://data.europa.eu/eli/reg/2024/1689/oj).


</Amend>
<Amend>Изменение		<NumAm>20</NumAm>
<DocAmend>Предложение за резолюция</DocAmend>
<Article>Параграф 36 т (нов)</Article>
	

	Предложение за резолюция
	Изменение

	
	36т.	отбелязва, че членове 103—107 и 109 от Акта за изкуствения интелект изменят съществуващото законодателство на ЕС в областта на продуктите, което се прилага в Северна Ирландия съгласно приложение 2 към Рамката от Уиндзор; отбелязва предложението на Европейската комисия от 24 март 2025 г. за включване на някои разпоредби на Законодателния акт за изкуствения интелект в приложение 2 към Рамката от Уиндзор с цел да се гарантира последователност в регулирането на стоките и свързаните с тях услуги в Северна Ирландия; отчита, че по-високата степен на привеждане в съответствие на регулаторните разпоредби в области като безопасността на продуктите и надзора на пазара може да спомогне за постигането на правна яснота и непрекъснатост на пазара; насърчава непрекъснатия диалог между ЕС и Обединеното кралство в рамките на Съвместния комитет с оглед на определянето на взаимно приемливи подходи, които да поддържат високи стандарти за защита на потребителите и регулаторна съгласуваност;


</Amend>
<Amend>Изменение		<NumAm>21</NumAm>
<DocAmend>Предложение за резолюция</DocAmend>
<Article>Параграф 36 у (нов)</Article>
	

	Предложение за резолюция
	Изменение

	
	36у.	припомня необходимостта от пълно зачитане на Споразумението от Разпети петък във всичките му части, както е посочено в Споразумението за оттегляне; припомня обвързващия ангажимент на Обединеното кралство съгласно член 2 от Рамката от Уиндзор да гарантира, че не се намаляват правата, гаранциите и равните възможности, както е посочено в Споразумението от Разпети петък; подчертава, че ефективната защита на тези права е от съществено значение и за поддържането на доверие и сътрудничество съгласно СТС, особено в области като правоприлагането, трудовите права и достъпа до правосъдие; призовава Комисията да продължи да следи за спазването на това задължение и да се ангажира със съответните органи на Обединеното кралство, когато се появят рискове от регресия на правата; припомня, че всички изменения на шестте директиви на ЕС в областта на равенството, посочени в приложение 1 към Споразумението за оттегляне между ЕС и Обединеното кралство, трябва да бъдат отразени в законодателството на Северна Ирландия, за да се гарантира, че не се намаляват правата; призовава за допълнителни усилия за засилване на демократичното представителство на гражданите на ЕС по рождение, живеещи в Северна Ирландия;


</Amend>
<Amend>Изменение		<NumAm>22</NumAm>
<DocAmend>Предложение за резолюция</DocAmend>
<Article>Параграф 36 ф (нов)</Article>
	

	Предложение за резолюция
	Изменение

	
	36ф.	призовава Обединеното кралство и държавите членки да се уверят, че правата на гражданите продължават да бъдат ключов съвместен приоритет в отношенията между ЕС и Обединеното кралство, като гарантират, че всички граждани на ЕС и Обединеното кралство, които са бенефициери по Споразумението за оттегляне, могат да се ползват в пълна степен от своите права; отбелязва със задоволство, че ЕС и Обединеното кралство подновиха общия си ангажимент за цялостно, своевременно и добросъвестно изпълнение на Споразумението за оттегляне във всичките му части; приветства законодателната стъпка, предприета от правителството на Обединеното кралство във връзка с правната яснота за гражданите на ЕС със статут на вече установили се лица съгласно схемата за уседналост за ЕС, и изразява увереността си, че тя ще осигури на гражданите плавен преход от статут на временно пребиваване към статут на постоянно пребиваване през следващите две години; посочва, че Независимият орган за мониторинг на споразуменията за правата на гражданите определи споделянето на данни между ЕС и Обединеното кралство като област, която може да предизвика забавяния в разглеждането на заявленията по схемата за уседналост за ЕС, когато държавите членки разполагат с информация от значение за заявлението; поради това призовава Комисията и органите на държавите членки да увеличат способността си за реагиране на исканията и да гарантират по-добър обмен на информация между Обединеното кралство и държавите от ЕС, Европейското икономическо пространство и Европейската асоциация за свободна търговия, за да се предотвратят забавяния и за да се осигури безпроблемен процес на разглеждане на заявленията на гражданите;


</Amend>
<Amend>Изменение		<NumAm>23</NumAm>
<DocAmend>Предложение за резолюция</DocAmend>
<Article>Параграф 36 х (нов)</Article>
	

	Предложение за резолюция
	Изменение

	
	36х.	приветства споделения ангажимент, изразен в Общото разбиране, по отношение на създаването на схема за младежки опит; счита, че страните следва да бъдат амбициозни при разработването на детайлите на схемата по отношение на обхвата, продължителността на престоя и обхванатите дейности; в този контекст силно насърчава Обединеното кралство да прояви готовност да обмисли предложенията в тази област, представени от Комисията през 2024 г.; изразява твърдо убеждение, че постигането на споразумение относно младежката мобилност трябва да бъде съществен елемент от всяко евентуално бъдещо преразглеждане на СТС;


</Amend>
<Amend>Изменение		<NumAm>24</NumAm>
<DocAmend>Предложение за резолюция</DocAmend>
<Article>Параграф 36 ц (нов)</Article>
	

	Предложение за резолюция
	Изменение

	
	36ц.	счита, че подобна схема има значителен потенциал да вдъхнови ново поколение млади европейци и британци чрез насърчаване на законен обмен между хората, основан на споделени демократични ценности, културно разбирателство и взаимно доверие, и че тя би могла да положи основите за дългосрочно сътрудничество, социално сближаване и по-силни транснационални мрежи сред младите хора; освен това насърчава и двете страни да обмислят улесняването на мобилността между Обединеното кралство и ЕС дори извън предложената схема за младежки опит;


</Amend>
<Amend>Изменение		<NumAm>25</NumAm>
<DocAmend>Предложение за резолюция</DocAmend>
<Article>Параграф 36 ч (нов)</Article>
	

	Предложение за резолюция
	Изменение

	
	36ч.	подчертава потенциалните взаимни ползи от засилени реципрочни договорености за краткосрочна бизнес мобилност; изразява съгласие с Комисията, че основаващата се на спонсорство система на Обединеното кралство за издаване на работни визи на доставчици на услуги от ЕС е твърде тромава и обременителна както за работодателите от Обединеното кралство, така и за получателите на визи от ЕС, и приканва Обединеното кралство да освободи от системата на спонсорство доставчиците на услуги, обхванати от СТС; призовава Обединеното кралство да продължи да предприема всички необходими мерки за борба с дискриминацията срещу граждани на ЕС, живеещи в Обединеното кралство;



</Amend>
</RepeatBlock-Amend>






ПРИЛОЖЕНИЕ: ДЕКЛАРАЦИЯ ЗА ИЗТОЧНИЦИТЕ НА ИНФОРМАЦИЯ
В съответствие с член 8 от приложение I към Правилника за дейността докладчикът по становище декларира, че в становището е включена информация по свързани с предмета на досието въпроси, която в хода на изготвяне на становището до приемането му в комисия е била предоставена от следните представители на интереси, попадащи в обхвата на Междуинституционалното споразумение за задължителен регистър за прозрачност[footnoteRef:1] или от следните представители на публични органи на трети държави, включително техните дипломатически мисии и посолства: [1:  Междуинституционално споразумение от май 2021 г. между Европейския парламент, Съвета на Европейския съюз и Европейската комисия за задължителен регистър за прозрачност (ОВ L 207, 11.6.2021 г., стр. 1, ELI: http://data.europa.eu/eli/agree_interinstit/2021/611/oj).] 


	1. Представители на интереси, попадащи в обхвата на Междуинституционалното споразумение за задължителен регистър за прозрачност

	

	

	

	2. Представители на публични органи на трети държави, включително техните дипломатически мисии и посолства

	UK Mission to the European Union

	

	



Списъкът по-горе е изготвен в рамките на изключителната отговорност на докладчика по становище.

Когато физически лица са идентифицирани в списъка по име, по функция или и по двете, докладчикът по становище декларира, че на съответните физически лица е представено Съобщение за защита на данните № 484 на Европейския парламент (https://www.europarl.europa.eu/data-protect/index.do), в което се определят приложимите условия за обработването на техните лични данни и правата, свързани с това обработване.

